turjo4nis/wikipedia-bn-dump-20250701 huggingface dataset:
তুর্ক-মঙ্গোল ঐতিহ্য

তুর্ক-মঙ্গোল ঐতিহ্য (Turko-Mongol tradition) হচ্ছে একটি সাংস্কৃতিক বা নৃ-সাংস্কৃতিক একীভূতকরণ যা চতুর্দশ শতকের প্রথম দিকে মঙ্গোল সাম্রাজ্যের উত্তরাধিকারী রাজ্য যেমন চাগতাই খানাত এবং গোল্ডেন হোর্ড এর নেতৃত্বস্থানীয় সম্ভ্রান্তদের মধ্যে বিকশিত হয়। এই সম্ভ্রান্তগণ তুর্কীয় ভাষাসমূহ এবং ইসলাম গ্রহণ করেন, যেখানে তারা একই সাথে মঙ্গোল রাজনৈতিক এবং আইনগত প্রতিষ্ঠানসমূহ ধরে রাখে। পরবর্তীতে অনেক মধ্য এশীয় রাজ্য এই ঐতিহ্যকে প্রচণ্ডভাবে গ্রহণ করে, যাদের মধ্যে তৈমুরি সাম্রাজ্য, কাজাখ খানাত, কাজানের খানাত, নোগাই খানাত, ক্রিমীয় খানাত এবং মুঘল সাম্রাজ্য উল্লেখযোগ্য।

এরও পূর্বে প্রাগৈতিহাসিক কালেও তুর্ক-মঙ্গোল ঐতিহ্য ছিল। খ্রিষ্টপূর্ব প্রথম সহস্রাব্দের মধ্যেই প্রোটো-তুর্কীয় ভাষা থেকে প্রোটো-মঙ্গোলীয় ভাষার পূর্বপুরুষ ভাষাগুলোতে প্রচুর শব্দ প্রবেশ করে। ব্যক্তিবাচক সর্বনামগুলোতে তুর্কীয় ও মঙ্গোলীয় ভাষাগুলোতে অনেক সাদৃশ্য দেখা যায় (যেমন প্রথম, দ্বিতীয় ও তৃতীয় ব্যক্তির ক্ষেত্রে যথাক্রমে *b-, *s-, *i- প্যারাডাইম)। এরকম অন্যান্য সাদৃশ্যগুলো খ্রিষ্টপূর্ব ৫০০ অব্দের পূর্বে তুর্কীয় ভাষাগুলোর বিভিন্ন শ্রেণিবিভাগে বিভক্ত হয়ে বিকশিত হবার আগেই তৈরি হয়ে যায়। তুর্কীয় ও মঙ্গোলীয় মানুষেরা অন্তত সেই সময় থেকেই একই ধর্ম তেনগ্রিবাদ এর অনুসারী ছিল।

প্রাচীন কালে অনেক সময় ব্যাপী ভাষাগত সংস্পর্শে থাকার কারণে তুর্কীয় ও মঙ্গোলীয়দের ভাষায় আরও বেশি মৌলিক ফনোট্যাক্টিক, ব্যাকরণগত ও টাইপোলজি সংক্রান্ত সাদৃশ্য দেখা যায় (যেমন সঙ্কালিক স্বরসঙ্গতি, ব্যাকরণগত লিঙ্গের অভাব, প্রচুর সংযোজন, উচ্চমাত্রার সাদৃশ্যপূর্ণ ফনোট্যাকটিকাল নিয়ম)। অতীতে এরকম সাদৃশ্যগুলোর এদের মধ্যকার জিনগত সম্পর্ক অনুসন্ধানে ধাবিত করে, আর সেখান থেকে আলতাইক ভাষা পরিবার নামক ধারণার জন্ম হয় যা এখন বিস্তৃত পরিসরে পণ্ডিতমহলে গৃহীত। আরও সম্প্রতি, জিনগত সম্পর্কের নির্দিষ্ট প্রত্যক্ষ প্রমাণের অভাব হেতু, এই সাদৃশ্যগুলোকে ভাষা সংস্পর্শের তিনটি জ্ঞাত সময়কাল অনুসারে ভাগ করা হয়েছে। এই সাদৃশ্যগুলোর কারণে উত্তর-পূর্ব এশীয় ভাষা অঞ্চল এর একটি প্রস্তাব দেয়া হয়েছে, যার মধ্যে তুংগুসীয়, কোরীয় এবং জাপনীয় ভাষা পরিবারও অন্তর্গত, যদিও তুর্কীয় এবং মঙ্গোলীয় ভাষাগুলোই সব থেকে বেশি সাদৃশ্য প্রদর্শন করে।

আরও দেখুন 

 মঙ্গোল আক্রমণ এবং বিজয়
 তুর্কীয় রাজবংশ ও রাষ্ট্রসমূহের তালিকা
 মঙ্গোল রাষ্ট্রসমূহের তালিকা 
 তুরানবাদ
 টারটারি
 মোঙ্গল সাম্রাজ্যের বিভাজন 
 আলতাইক ভাষাসমূহ 
 আভ্যন্তরীণ এশিয়া
 জাপেথীয় তত্ত্ব
 খাজার তত্ত্ব
 তুর্কীয় অভিপ্রায়ণ

তথ্যসূত্র 

ভাষাবিজ্ঞান
নৃবিজ্ঞান
মঙ্গোল জনগোষ্ঠী
১৪শ শতাব্দীতে এশিয়া
মানবজাতিতত্ত্ব
করিমপুর জগন্নাথ উচ্চ বিদ্যালয়

করিমপুর জগন্নাথ উচ্চ বিদ্যালয় ভারতের পশ্চিমবঙ্গ রাজ্যের নদীয়া জেলার একটি উচ্চ বিদ্যালয়। এই বিদ্যালয়টি নদীয়া জেলার তেহট্ট মহকুমার করিমপুরে অবস্থিত। এই বিদ্যালয়টি ১৯৫১ সালের ১ লা জানুয়ারি স্থাপিত হয়।

তথ্যসূত্র 

১৯৫১-এ প্রতিষ্ঠিত শিক্ষাপ্রতিষ্ঠান
নদিয়া জেলার শিক্ষাপ্রতিষ্ঠান
ভারতীয় প্রযুক্তিবিদ্যা প্রতিষ্ঠান দিল্লি

ভারতীয় প্রযুক্তিবিদ্যা প্রতিষ্ঠান দিল্লি বা ইন্ডিয়ান ইনস্টিটিউট অফ টেকনোলজি দিল্লি (সংক্ষেপিত আইআইটি দিল্লি বা আইআইটিডি) হল একটি সরকারী প্রকৌশল প্রতিষ্ঠান, যা ভারতের রাজধানী দিল্লি র হাউজ খাস এলাকাতে অবস্থিত।

বৈজ্ঞানিক ও কারিগরি শিক্ষা ও গবেষণার ক্ষেত্রে শ্রেষ্ঠত্বের মাধ্যম হিসাবে ভারত ও বিশ্বে অবদান রাখা এবং শিল্প ও সমাজের জন্য মূল্যবান সম্পদ হিসেবে কাজ করার লক্ষ্যে সকল ভারতীয়দের জন্য গর্বের প্রতিষ্ঠান হিসেবে ১৯৬১ সালের আগস্ট মাসে এই প্রতিষ্ঠানের আনুষ্ঠানিক উদ্বোধন হয়। ১৯৬১ সালে প্রতিষ্ঠানটির উদ্বোধন করেন বৈজ্ঞানিক গবেষণা ও সংস্কৃতি বিষয়ক মন্ত্রী অধ্যাপক হুমায়ুন কবির। প্রতিষ্ঠানে ১৯৬১ সালে প্রথম ভর্তি শুরু করা হয়েছিল।  বর্তমান ক্যাম্পাসটিতে ৩২০ একর (১.৩ বর্গ কিমি) এলাকা রয়েছে এবং এর পূর্বদিকে শ্রী অরবিন্দ মার্গ, পশ্চিমে জওহরলাল নেহেরু বিশ্ববিদ্যালয় কমপ্লেক্স, দক্ষিণে জাতীয় শিক্ষা গবেষণা এবং অনুশীলন পরিষদ এবং উত্তরে নতুন রিং রোড ছাড়া কুতুব মিনার এবং হৌজ খাসের স্মৃতিসৌধ দ্বারা ক্যাম্পাসটি পরিবেষ্টিত। 

পরে ইনস্টিটিউট অব টেকনোলজি অ্যামেন্ডমেন্ড অ্যাক্ট, ১৯৬৩-এর অধীন এটি জাতীয় গুরুত্বপূর্ণ সংস্থা ঘোষিত হয় এবং নিজস্ব শিক্ষা সংক্রান্ত কর্মপন্থা প্রস্তুত করার ক্ষমতা, নিজস্ব পরীক্ষা ব্যবস্থা পরিচালনার ক্ষমতা ও নিজস্ব ডিগ্রি প্রদানের ক্ষমতা সহ পূর্ণ বিশ্ববিদ্যালয়ের মর্যাদা পায়।

ইতিহাস 
আইআইটির ধারণাটি প্রথম এসেছিল ১৯৪৫ সালে  এডুকেশন অন ভাইসরয়'স এক্সেকিউটিভ কাউন্সিল-এর সদস্য শ্রী এন. এম সরকারের প্রতিবেদন থেকে। তার সুপারিশ অনুসরণ করে, প্রথম ইন্ডিয়ান ইনস্টিটিউট অফ টেকনোলজিটি ১৯৫০ সালে খড়গপুরে প্রতিষ্ঠিত হয়। সেই রিপোর্টে, "শ্রী সরকার" সুপারিশ করেছিলেন যে, এই ধরনের প্রতিষ্ঠানগুলি দেশের বিভিন্ন অঞ্চলে শুরু করা উচিত। কেন্দ্র সরকার কমিটির এই সুপারিশ গ্রহণ ক'রে বন্ধুত্বপূর্ণ দেশগুলির সহযোগিতায় আরও  প্রযুক্তি প্রতিষ্ঠান প্রতিষ্ঠার সিদ্ধান্ত নিয়েছিল। ইউএসএসআর থেকে সাহায্যের প্রথম প্রস্তাবটি এসেছিল বোম্বেতে ইউনেস্কোর মাধ্যমে একটি প্রতিষ্ঠান তৈরীতে সহযোগিতা করার জন্য। এটি অনুসরণ করে মাদ্রাজ, কানপুর এবং দিল্লিতে ইনস্টিটিউট অব টেকনোলজি গড়ে ওঠে যথাক্রমে পশ্চিম জার্মানি, যুক্তরাষ্ট্র এবং যুক্তরাজ্যের সহযোগিতার মাধ্যমে। ইন্ডিয়ান ইনস্টিটিউট অফ টেকনোলজি, গুয়াহাটি ১৯৯৫ সালে প্রতিষ্ঠিত হয় এবং রূরকি বিশ্ববিদ্যালয় ২০০১ সালে আইআইটি প্রতিষ্ঠানে রূপান্তরিত হয়।

শিক্ষা কার্যক্রম 
আইআইটি দিল্লি বিভিন্ন ক্ষেত্রে টেকনোলজিতে স্নাতক কার্যক্রমের পাশাপাশি দ্বৈত বি.টেক-এম.টেক ডিগ্রি প্রদান করে। এই কার্যক্রমগুলিতে ভর্তি করা হয় জয়েন্ট এন্ট্রান্স এক্সামিনেশন - অ্যাডভান্সড-এর মাধ্যমে। 

আইআইটি দিল্লি স্নাতকোত্তর ডিগ্রি প্রদান করে; এম.টেক (পাঠ্যক্রমের দ্বারা), এম.এস. (গবেষণা দ্বারা), এমএসসি, এম ডিস, এমবিএ বিভিন্ন বিভাগ এবং কেন্দ্র দ্বারা। এম.টেক এবং এম. ডিস প্রোগ্রামে ভর্তি করা হয় প্রধানত গ্রাজুয়েট অ্যাপটিটুড টেস্ট ইন ইঞ্জিনিয়ারিং (গেট) এর ভিত্তিতে। এমএসসি ভর্তি হয় "জয়েন্ট অ্যাডমিশন টেস্ট ফর মাস্টার্স" (জ্যাম) পরীক্ষার মধ্য দিয়ে এবং এমবিএ ভর্তি জন্য সাধারণ ভর্তি পরীক্ষা'র (ক্যাট) এর মাধ্যমে।

তথ্যসূত্র

বহিঃসংযোগ

ভারতীয় প্রযুক্তিবিদ্যা প্রতিষ্ঠান
বিশিষ্ট প্রতিষ্ঠান
১৯৬১-এ প্রতিষ্ঠিত শিক্ষাপ্রতিষ্ঠান
নন্দনপুর আদর্শ বিদ্যাপীঠ (উঃ মাঃ)

নন্দনপুর আদর্শ বিদ্যাপীঠ (উঃ মাঃ) ভারতের পশ্চিমবঙ্গ রাজ্যের নদীয়া জেলার অন্যতম প্রসিদ্ধ উচ্চবিদ্যালয় । নদীয়া জেলার ভারত বাংলাদেশ সীমান্ত লাগোয়া নন্দনপুর গ্রামে এই বিদ্যাপীঠ অবস্থিত । এই বিদ্যাপীঠের  উন্নত পঠন পাঠন ব্যবস্থা ও  ক্রীড়া জগতে  ভালো ফলাফলের নজির রয়েছে । মাধ্যমিক ও উচ্চমাধ্যমিক পরীক্ষায় এখানকার ছাত্র ছাত্রী রা বরাবরই ভালো ফলাফল করে থাকে ।

স্থাপনা ও ইতিহাস

তথ্যসূত্র
লেস্টার

লেস্টার ( ) ইংল্যান্ডের পূর্ব মিডল্যান্ডস এবং লেস্টারশায়ারের একটি কাউন্টি শহর এবং এককেন্দ্রিক কর্তৃপক্ষ এলাকা। শহরটি সোয়ার নদীর তীরে এবং ন্যাশনাল ফরেস্টের পূর্ব দিকে অবস্থিত।

তথ্যসূত্র

ইংল্যান্ডের শহর
৫০-এ প্রতিষ্ঠিত
ইংল্যান্ডের বরো
১ম শতাব্দীতে প্রতিষ্ঠিত জনবহুল স্থান
১৯৩৪ ফিফা বিশ্বকাপ মূল পর্ব



ব্র্যাকেট

১৬-দলের রাউন্ড

স্পেন বনাম ব্রাজিল

হাঙ্গেরী বনাম মিশর

সুইজারল্যান্ড বনাম নেদারল্যান্ড

ইতালি বনাম মার্কিন যুক্তরাষ্ট্র

চেকোস্লোভাকিয়া বনাম রোমানিয়া

সুইডেন বনাম আর্জেন্টিনা

অস্ট্রিয়া বনাম ফ্রান্স

জার্মানি বনাম বেলজিয়াম

কোয়াটার ফাইনাল

অস্ট্রিয়া বনাম হাঙ্গেরি

ইতালি বনাম স্পেন

জার্মানি বনাম সুইডেন

চেকোস্লোভাকিয়া বনাম সুইজারল্যান্ড

পুনরায় খেলা: ইতালি বনাম স্পেন

সেমি-ফাইনাল

ইতালি বনাম অস্ট্রিয়া

চেকোস্লোভাকিয়া বনাম জার্মানি

তৃতীয় স্থান নির্ধারণী

ফাইনাল

তথ্যসূত্র

ফিফা বিশ্বকাপ
১৯৩৪ ফিফা বিশ্বকাপ
মাম বিয়াম দিউফ

মাম বিয়াম দিউফ (জন্ম: ১৬ ডিসেম্বর ১৯৮৭) হলেন সেনেগালের একজন পেশাদার ফুটবলার, যিনি প্রিমিয়ার লিগ ক্লাব স্টোক সিটি ফুটবল ক্লাব এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।

২০০৯ সালে, কঙ্গো ডিআর-এর বিরুদ্ধে এক ম্যাচে খেলার মাধ্যমে দিউফ সেনেগাল জাতীয় দলের হয়ে আন্তর্জাতিক পর্যায়ে অভিষেক করেন। তিনি ২০১৫ আফ্রিকা কাপ অফ নেশন্স, ২০১৭ আফ্রিকা কাপ অফ নেশন্সের মতো প্রতিযোগিতায় সেনেগালের প্রতিনিধিত্ব করেছেন।

আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।

সম্মাননা

ক্লাব
ম্যানচেস্টার ইউনাইটেড
ফুটবল লিগ কাপ: ২০০৯–১০

তথ্যসূত্র

বহিঃসংযোগ

১৯৮৭-এ জন্ম
জীবিত ব্যক্তি
ডাকারের ক্রীড়াবিদ
সেনেগালীয় ফুটবলার
ফুটবল ফরোয়ার্ড
হানোফার ৯৬-এর খেলোয়াড়
এলিটেসেরিয় খেলোয়াড়
প্রিমিয়ার লিগের খেলোয়াড়
বুন্দেসলিগার খেলোয়াড়
সেনেগালের আন্তর্জাতিক ফুটবলার
সেনেগালীয় প্রবাসী ফুটবলার
ইংল্যান্ডে প্রবাসী ফুটবলার
জার্মানিতে প্রবাসী ফুটবলার
২০১৫ আফ্রিকা কাপ অব নেশন্সের খেলোয়াড়
২০১৭ আফ্রিকা কাপ অব নেশন্সের খেলোয়াড়
২০১৮ ফিফা বিশ্বকাপের খেলোয়াড়
ব্ল্যাকবার্ন রোভার্স ফুটবল ক্লাবের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
স্টোক সিটি ফুটবল ক্লাবের খেলোয়াড়
সুপার লিগের খেলোয়াড়
হাতায়স্পোরের খেলোয়াড়
কোনিয়াস্পোরের খেলোয়াড়
ইংরেজ ফুটবল লিগের খেলোয়াড়
তুরস্কে প্রবাসী ফুটবলার
পুরুষ ফুটবল ফরোয়ার্ড
গোজতেপে স্পোর্টস ক্লাবের ফুটবলার
টিএফএফ প্রথম লিগের খেলোয়াড়
মুসা সো

মুসা সো (জন্ম: ১৯ জানুয়ারি ১৯৮৬) হলেন সেনেগালের একজন পেশাদার ফুটবলার, যিনি ইউএইর ক্লাব শাবাব আল-আহলি হতে তুর্কি ক্লাব বুরাস্পোরে ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।

আন্তর্জাতিক
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।

সম্মাননা

ক্লাব
লিলি
 লিগ ১: ২০১০–১১
 কুপে দে ফ্রান্স: ২০১০–১১

ফেনারবাহচে
সুপার লিগ: ২০১৩–১৪
তুর্কি কাপ: ২০১১–১২, ২০১২–১৩
তুর্কি সুপার লিগ: ২০১৪

আল-আহলি দুবাই এফসি
 ইউএই প্রো-লিগ: ২০১৫–১৬

আন্তর্জাতিক
ফ্রান্স অনূর্ধ্ব-১৯
উয়েফা ইউরোপিয়ান অনূর্ধ্ব-১৯ ফুটবল চ্যাম্পিয়নশিপ: ২০০৫

ব্যক্তিগত
 লিগ ১: সর্বোচ্চ গোলদাতা ২০১০–১১
 লিগ ১: মৌসুমের সেরা দল ২০১০–১১

তথ্যসূত্র

বহিঃসংযোগ
 
 
 
 

১৯৮৬-এ জন্ম
জীবিত ব্যক্তি
ফরাসি ফুটবলার
ফ্রান্সের অনূর্ধ্ব-২১ আন্তর্জাতিক ফুটবলার
স্তাদ রেনে ফুটবল ক্লাবের খেলোয়াড়
লিল ওলাঁপিক স্পোর্টিং ক্লাবের খেলোয়াড়
লিগ ১-এর খেলোয়াড়
লিগ ২-এর খেলোয়াড়
সুপার লিগের খেলোয়াড়
ইউএই প্রো লিগের খেলোয়াড়
সেনেগালীয় ফুটবলার
সেনেগালীয় প্রবাসী ফুটবলার
সেনেগালের আন্তর্জাতিক ফুটবলার
সেনেগালীয় বংশোদ্ভূত ফরাসি
ফুটবল ফরোয়ার্ড
২০১২ আফ্রিকা কাপ অব নেশন্সের খেলোয়াড়
তুরস্কে প্রবাসী ফুটবলার
২০১৫ আফ্রিকা কাপ অব নেশন্সের খেলোয়াড়
২০১৭ আফ্রিকা কাপ অব নেশন্সের খেলোয়াড়
২০১৮ ফিফা বিশ্বকাপের খেলোয়াড়
আমিয়েঁ স্পোর্টিং ক্লাবের খেলোয়াড়
ফেরনঁ সাস্ত্রে জাতীয় প্রযুক্তি কেন্দ্রের খেলোয়াড়
ক্লাব স্পোর্তিভ সেদঁ আর্দেনের খেলোয়াড়
বুরসাস্পোরের খেলোয়াড়
ফেনারবাহচে ফুটবল ক্লাবের খেলোয়াড়
সংযুক্ত আরব আমিরাতে প্রবাসী ফুটবলার
ফ্রান্সের আন্তর্জাতিক যুব ফুটবলার
ফরাসি প্রবাসী ফুটবলার
শাবাব আল আহলি ক্লাবের খেলোয়াড়
পুরুষ ফুটবল ফরোয়ার্ড
২১শ শতাব্দীর ফরাসি পুরুষ ক্রীড়াবিদ
ফাঁসিদেওয়া বিধানসভা কেন্দ্র

ফাঁসিদেওয়া (বিধানসভা কেন্দ্র) ভারতের পশ্চিমবঙ্গ রাজ্যের দার্জিলিং জেলার একটি বিধানসভা কেন্দ্র। এই আসনটি  (এসটি) জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২৭ নং ফাঁসিদেওয়া (এসটি) বিধানসভা কেন্দ্রটি ফাঁসিদেওয়া এবং খড়িবাড়ি সিডি ব্লক এর অন্তর্গত।

ফাঁসিদেওয়া বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।

বিধানসভার বিধায়ক

২০১৬ নির্বাচন
পশ্চিমবঙ্গ বিধানসভা নির্বাচন, ২০১৬, কংগ্রেসের সুনীল চন্দ্র তিরকে  তার নিকটতম প্রতিদ্বন্দ্বী তৃণমূলের কারোলাস লারকাকে পরাজিত করেন।

নির্বাচনী ফলাফল

২০১১
পশ্চিমবঙ্গ বিধানসভা নির্বাচন, ২০১১, কংগ্রেসের সুনিলচন্দ্র তিরকে তার নিকটবর্তী প্রতিদ্বন্দ্বী সিপিআই (এম) -এর ছোটন কিসকুকে পরাজিত করেন।

১৯৭৭-২০০৬
২০০৬ সালের রাজ্য বিধানসভা নির্বাচনে , সিপিআই (এম) -এর ছোটন কিসকু ফাঁসিদেওয়া (এসটি) কেন্দ্র থেকে জয়ী হন, তার নিকটতম প্রতিদ্বন্দ্বী কংগ্রেস মমলা কুজুরকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর প্রকাশ মিঞ্জ কংগ্রেসের মমলা কুজুরকে পরাজিত করেন।   ১৯৯৬ সালে সিপিআই (এম) -এর প্রকাশ মিঞ্জ কংগ্রেসের ছাবিলাল মিঞ্জকে পরাজিত করেন এবং ১৯৯১ এবং ১৯৮৭ সালে কংগ্রেসের ঈশ্বরচন্দ্র তিরকে পরাজিত করেন। ১৯৮২ সালে সিপিআই (এম) -এর পাট্রাস মিঞ্জ ঈশ্বরচন্দ্র তিরকে কে পরাজিত করেন এবং ১৯৭৭ সালে কংগ্রেসের চ্যাকো টোরেস সোরেঙ্গকে পরাজিত করেন।

১৯৬২-১৯৭২
১৯৭২, ১৯৭১ এবং ১৯৬৯ সালে  কংগ্রেসের ঈশ্বরচন্দ্র তিরকে জয়ী হন। ১৯৬৭  এবং ১৯৬২ সালে  কংগ্রেসের তেনজিং ওয়াংডি জয়ী হন। এর আগে ফাঁসিদেওয়া আসন বিদ্যমান ছিল না। ১৯৫৭ সালে সিপিআই এর সত্যেন্দ্রনাথ মজুমদার এবং কংগ্রেসের তেনজিং ওয়াংডি শিলিগুড়ি যৌথ আসন জয়লাভ করেন।

তথ্যসূত্র

পশ্চিমবঙ্গের বিধানসভা কেন্দ্র
দার্জিলিং জেলার রাজনীতি
কোয়ান্টাম আলোকবিজ্ঞান

কোয়ান্টাম আলোকবিজ্ঞান  পদার্থবিদ্যার এমন একটি শাখা যেখানে আলোকে কণা হিসেবে কল্পনা করে বিভিন্ন আলোকীয় ধর্ম ব্যাখ্যা করা হয়। সনাতন পদার্থবিদ্যায় আলো তরঙ্গ হিসেবে বিবেচিত হলেও আলোর অনেক ধর্মই তরঙ্গতত্ত্ব দ্বারা অনুধাবনযোগ্য নয়। প্রায় অর্ধসহস্রাব্দী-প্রাচীন আলোর তরঙ্গতত্ত্বের এই সীমাবদ্ধতা দূর করতেই বিংশ শতাব্দীতে কোয়ান্টাম আলোকবিজ্ঞানের সূত্রপাত হয়।

কোয়ান্টাম আলোকবিজ্ঞানের সংক্ষিপ্ত ইতিহাস 

আধুনিক আলোকবিজ্ঞানের জন্মভূমি হল প্রাচীন গ্রীস। বিভিন্ন সময়ে বহু গ্রীক সুপণ্ডিত যেমন সক্রেটিস,প্লেটো,অ্যারিস্টটল,ইউক্লিড প্রমুখেরা প্রাচীন গবেষণাধর্মী গ্রন্থগুলিতে আলো নিয়ে তাদের মৌলিক অনুসন্ধাননির্ভর সুচিন্তিত মতামত লিপিবদ্ধ করে গিয়েছেন।

খ্রিস্টীয় সপ্তদশ শতাব্দীতে (১৬৭২ খ্রিষ্টাব্দে) ব্রিটিশ পদার্থবিদ আইজাক নিউটন সর্বপ্রথম তার সুপ্রসিদ্ধ আলোকীয় কণাধর্মতত্ত্বে  আলোর কণাধর্মের কথা উল্লেখ করেন। যদিও নিউটন-প্রবর্তিত আলোর কণাধর্মের ধারণা আধুনিক পদার্থবিদ্যার কণাতত্ত্বের ধারণা থেকে সম্পূর্ণ আলাদা। তবু এই কণাধর্মের সাহায্যে আলোর প্রতিফলন এবং প্রতিসরণ ধর্ম সফলভাবে ব্যাখ্যা করা যায়। অবশ্য নিউটনের আলোকীয় কণাধর্মতত্ত্ব প্রবর্তিত হওয়ার আগেই ওলন্দাজ পদার্থবিজ্ঞানী ক্রিস্টিয়ান হাইগেনস ১৬৭০ সালে তার গবেষণাপত্রে আলোর তরঙ্গধর্মের কথা উল্লেখ করেন। এই তরঙ্গতত্ত্বও আলোর প্রতিফলন এবং প্রতিসরণ ব্যাখ্যা করতে সক্ষম। পরে ১৮০০ সালে জনৈক ব্রিটিশ চিকিৎসক টমাস ইয়ং পরীক্ষামূলক ভাবে আলোর ব্যতিচার ধর্মের অস্তিত্ব প্রমাণ করেন। আলোকীয় কণাধর্মতত্ত্ব তাত্ত্বিকভাবে ব্যতিচার ধর্ম ব্যাখ্যা করতে অসফল হলেও তরঙ্গতত্ত্ব এতে সাফল্য লাভ করে। এরপর থেকে আলোর তরঙ্গতত্ত্ব ক্রমশ জনপ্রিয়তা লাভ করতে থাকে। ১৮৬৪ খ্রিষ্টাব্দে স্কটিশ পদার্থবিজ্ঞানী জেমস ক্লার্ক ম্যাক্সওয়েলের তড়িৎ-চৌম্বকীয় বিকিরণের তত্ত্ব প্রবর্তিত হলে বিজ্ঞানমহলে আলোর তরঙ্গতত্ত্ব সর্বসম্মতিক্রমে প্রতিষ্ঠা লাভ করে।

১৯০০ সালে জার্মান পদার্থবিদ ম্যাক্স প্ল্যাঙ্ক পদার্থের তাপীয় বিকরণের তত্ত্ব সংক্রান্ত গবেষণার সময় লক্ষ্য করেন যে তাপীয় বিকিরণ (তড়িৎ-চৌম্বকীয় বিকিরণ বা আলো) কিছু বিশেষ কণার সন্নিবেশ হিসেবে কল্পনা করে নিলে তাপীয় বিকিরণের সঠিক গাণিতিক তত্ত্ব গঠন করা সম্ভব। প্ল্যাঙ্কের এই ধারণার উপর নির্ভর করে ১৯০৫ সালে আলবার্ট আইন্সটাইন তার যুগান্তকারী গবেষণাপত্রে আলোক তড়িৎ ক্রিয়ার অজ্ঞাত রহস্য সমাধান করেন যা আলোর তরঙ্গতত্ত্ব ব্যাখ্যা করতে অপারগ। এই আবিষ্কার নতুন আঙ্গিকে আলোর তরঙ্গধর্মের পাশাপাশি কণাধর্মের দাবীকেও (আলোর কণা তরঙ্গ দ্বৈততা) পুনঃপ্রতিষ্ঠিত করে। ১৯২৬ খ্রিষ্টাব্দে গিলবার্ট লিউইস আলোর কণাগুলিকে ফোটন নামে অভিহিত করেন। ব্রিটিশ পদার্থবিজ্ঞানী পল দিরাক সর্বপ্রথম আলোকীয় বিকিরণের পূর্ণগাণিতিক কোয়ান্টাম তত্ত্ব প্রবর্তন করেন। পরবর্তী সময়ে  বিশেষ আপেক্ষিকতা তত্ত্বও ও আধুনিক কোয়ান্টাম বলবিদ্যার সংমিশ্রণজাত কোয়ান্টাম ক্ষেত্র তত্ত্ব কোয়ান্টাম আলোকবিদ্যার ধারণাকে আধুনিকতর এবং গতিশীল করে তুলেছে। আধুনিক কোয়ান্টাম আলোকবিজ্ঞানে যারা দৃষ্টান্তমূলক অবদান রেখেছেন তাদের মধ্যে ভারতীয় বিজ্ঞানী ই সি জি সুদর্শন, রয় গ্লাউবার প্রমুখ উল্লেখযোগ্য।photo electric effect এর মতে আলো ফোটনের কিছু প্যাকেট আকারে বের হয়।এর বিকিরিত শক্তি E=hv (যেখানে v হলো কম্পাঙ্ক একে নিউ বলা হয়। এ তত্ত্ব মতে কোনো ধাতুতে আলো ফেলা হলে ইলেকট্রন নির্গত হয়।Photoelectric equation হলো:
1/2mv^2=h(v-vnot)

আলোকবিজ্ঞান
কোয়ান্টাম বলবিজ্ঞান
কোয়ান্টাম আলোকবিজ্ঞান
২০১৮ ভারতে বাংলাদেশ ক্রিকেট দল বনাম আফগানিস্তান ক্রিকেট দল

বাংলাদেশ ক্রিকেট দল তিনটি টুয়েন্টি২০ আন্তর্জাতিক খেলার জন্য আফগানিস্তানের বিরুদ্ধে ভারত সফর করে, যা জুন ২০১৮-এ অনুষ্ঠিত হয়।

সিরিজটি আফগানিস্তান ৩-০ ব্যবধানে জয় লাভ করে। যা বাংলাদেশের বিপক্ষে আফগানিস্তানের প্রথম দ্বিপক্ষীয় সিরিজ জয়।

পটভূমি
শুরুতে একদিনের আন্তর্জাতিক (ওডিআই) খেলার প্রস্তাবনা ছিল। কিন্তু, বাংলাদেশ ক্রিকেট বোর্ড (বিসিবি) ২০২০ সালের আইসিসি বিশ্ব টুয়েন্টি২০ প্রতিযোগিতাকে ঘিরে প্রস্তুতির অংশ হিসেবে পারস্পরিক সম্মতিক্রমে টি২০আইয়ে পরিবর্তন করে। মে, ২০১৮ সালে আফগানিস্তান ক্রিকেট বোর্ড (এসিবি) তিন খেলার সবগুলোই দেরাদুনের রাজীব গান্ধী আন্তর্জাতিক ক্রিকেট স্টেডিয়ামে খেলার কথা নিশ্চিত করে। এরফলে, এ মাঠে প্রথমবারের মতো আন্তর্জাতিক ক্রিকেট খেলা আয়োজিত হয়। টি২০আই খেলায় অংশগ্রহণের পূর্বে বাংলাদেশ দল একটি প্রস্তুতিমূলক খেলায় অংশ নেয়।

এ সিরিজের পূর্বে বাংলাদেশ ও আফগানিস্তান দল একে-অপরের বিপক্ষে একটিমাত্র টি২০আইয়ে অংশগ্রহণ করেছিল। ২০১৪ সালে অনুষ্ঠিত আইসিসি বিশ্ব টুয়েন্টি২০ প্রতিযোগিতার গ্রুপ পর্বে বাংলাদেশ দল নয় উইকেটের বিশাল ব্যবধানে আফগানিস্তানকে পরাজিত করেছিল।

দলীয় সদস্য

সিরিজ শুরুর পূর্বে আঘাতের কারণে বাংলাদেশের মুস্তাফিজুর রহমান দল থেকে বাদ পড়েন। তার পরিবর্তে আবুল হাসানকে দলে নেয়া হয়।

প্রস্তুতিমূলক খেলা

বাংলাদেশ ব আফগানিস্তান এ

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ
 ক্রিকইনফোতে সিরিজের প্রধান পাতা 

২০১৮-এ বাংলাদেশী ক্রিকেট
২০১৮-এ আফগান ক্রিকেট
২০১৮-এ আন্তর্জাতিক ক্রিকেট প্রতিযোগিতা
ভারতে আন্তর্জাতিক ক্রিকেট সফর
আফগানিস্তান ক্রিকেট দলের ভারত সফর
বাংলাদেশ ক্রিকেট দলের ভারত সফর
ভারতীয় প্রযুক্তিবিদ্যা প্রতিষ্ঠান গান্ধীনগর

ইন্ডিয়ান ইনস্টিটিউট অফ টেকনোলজি গান্ধীনগর বা ভারতীয় প্রযুক্তিবিদ্যা প্রতিষ্ঠান গান্ধীনগর (আইআইটি গান্ধীনগর বা আইআইটিজিএন নামে পরিচিত) হল ভারতের গুজরাত রাজ্যের রাজধানী গান্ধীনগরে অবস্থিত একটি প্রকৌশলী শিক্ষাপ্রতিষ্ঠান। ভারত সরকার কর্তৃক প্রতিষ্ঠানটিকে জাতীয় গুরুত্বপূর্ণ একটি শিক্ষাপ্রতিষ্ঠান হিসাবে ঘোষণা করা হয়েছে।

ইতিহাস

আইআইটি গান্ধীনগর ২০০৮ সালে মানব সম্পদ উন্নয়ন মন্ত্রক দ্বারা ঘোষিত আটটি ভারতীয় প্রযুক্তিবিদ্যা প্রতিষ্ঠান (আইআইটি) এর মধ্যে একটি।  ইন্ডিয়ান ইনস্টিটিউট অফ টেকনোলজি বোম্বাই দ্বারা পরিচালিত চন্দখেদা অঞ্চলের বিশ্বকর্মা সরকারি প্রকৌশল মহাবিদ্যালয় এর একটি অস্থায়ী ক্যাম্পাসে এই প্রতিষ্ঠানটি কাজ শুরু করে। ছাত্রদের প্রথম দলটি তিনটি কার্যক্রমের জন্য ভর্তি করা হয়েছিলঃ কেমিক্যাল ইঞ্জিনিয়ারিং, মেকানিক্যাল ইঞ্জিনিয়ারিং এবং ইলেকট্রিক্যাল ইঞ্জিনিয়ারিং। 

আইআইটিজিএনকে ইনস্টিটিউট অফ টেকনোলজি (সংশোধনী) আইন, ২০১১ এর  অন্তর্ভুক্ত করা হয়।  এই আইনটি ২৪শে মার্চ ২০১১ সালে লোকসভায়  এবং ৩০শে এপ্রিল ২০১২ সালে রাজ্যসভার গৃহীত হয়। 

পলজ গ্রামে সাবরমতী নদীর তীরে আইআইটি গান্ধীনগরএর স্থায়ী ক্যাম্পাস রয়েছে।  ২০১১ সালে অমলথাইয়া প্রযুক্তির শীর্ষ সম্মেলনে তার উদ্বোধনী বক্তৃতায় গুজরাতের তৎকালীন মুখ্যমন্ত্রী নরেন্দ্র মোদি নতুন স্থায়ী ক্যাম্পাসের ভূমি সম্পর্কে বক্তব্য রাখেন, তিনি বলেন, সরকার আইআইটি-গান্ধীনগরে একটি ক্যাম্পাস স্থাপনের জন্য প্রতীকী মাত্র এক টাকা নিয়ে ৯৯ বছরের মেয়াদে জমি দেওয়ার সিদ্ধান্ত নিয়েছে।  প্রতিষ্ঠানটি ২০১২ সালের আগস্ট মাসে ৪০০ একর জমির মালিকানা গ্রহণ করে  এবং ক্লাস ও অন্যান্য কার্যক্রম জুলাই ২০১৫ সালে নতুন ক্যাম্পাসে শুরু হয়।

সংস্থা এবং প্রশাসন

গভর্নরদের বোর্ড

শিক্ষাপ্রতিষ্ঠানটি একটি পরিচালনা পর্ষদ দ্বারা পরিচালিত হয়। বোর্ডে শিক্ষাবিদ, গবেষক, নেতৃস্থানীয় শিল্পপতি এবং প্রশাসকেরা রয়েছেন। রঘুনাথ অনন্ত মাশেলকর আইআইটিজিএন -এর পরিচালনা পর্ষদের প্রথম সভাপতি ছিলেন। বলদেব রাজ বর্তমান সভাপতি হিসাবে কাজ করছেন।

ব্যবস্থাপক সভা
সেনেট বা ব্যবস্থাপক সভা হল একটি সংবিধিবদ্ধ প্রতিষ্ঠান যা প্রতিষ্ঠানের সকল শিক্ষাগত বিষয়ে দায়িত্ব পালন করে, যার মধ্যে রয়েছে কোর্স কাঠামো এবং পাঠ্যক্রমের উপর নজরদারি এবং উন্নতি। আইআইটিজিএন এর বর্তমান সেনেট ৫ই এপ্রিল, ২০১০ সালে গঠন করা হয়। এটি অনুষদের সদস্য এবং একাডেমী এবং শিল্পের উপদেষ্টা নিয়ে গঠিত। এর সংবিধান তৈরীর আগে, সেনেটের কার্যক্রমগুলি, এর পরামর্শদাতা আইআইটি বোম্বের প্রধানদের দ্বারা গঠিত একটি শিক্ষা সংগঠনের দ্বারা পরিচালিত হত।

প্রধান অ্যাকাডেমিক কর্মকর্তারা

প্রতিষ্ঠানটির প্রধান কর্মকর্তা হলেন পরিচালক এবং সাহায্যকারীরা হলেন শিক্ষা বিষয়ক, ছাত্র বিষয়ক, অনুষদ বিষয়ক, গবেষণা বিষয়ক বিভাগীয় অধ্যক্ষদের সমন্বয়কারীরা।  বর্তমানে অধ্যক্ষ সুধীর কুমার জৈন পরিচালক হিসেবে প্রতিষ্ঠানটিতে অধ্যাপনা করছেন।  তিনি আইআইটি কানপুর থেকে এসেছেন বিশেষ প্রতিনিধি হিসাবে।  অধ্যাপক জৈন ভারতের অন্যতম ভূমিকম্প প্রকৌশলী। তিনি আইআইটিকে তে ভূমিকম্প প্রকৌশলের জাতীয় তথ্য কেন্দ্র (এনআইসিইএ) গড়ে তুলেছেন এবং ভারত সরকারের সহায়তায় ভূমিকম্প প্রকৌশল শিক্ষাকে (এনপিইইই) জাতীয় কর্মসূচীর জন্য তৈরী করেছেন। তিনি ইন্টারন্যাশনাল এসোসিয়েশন ফর আর্থকোয়েক ইঞ্জিনিয়ারিং- এর প্রেসিডেন্ট নির্বাচিত হয়েছেন।

তথ্যসূত্র

বহিঃসংযোগ

ভারতীয় প্রযুক্তিবিদ্যা প্রতিষ্ঠান
২০০৮-এ গুজরাতে প্রতিষ্ঠিত
২০০৮-এ প্রতিষ্ঠিত শিক্ষাপ্রতিষ্ঠান
ভারতীয় প্রযুক্তিবিদ্যা প্রতিষ্ঠান যোধপুর

ইন্ডিয়ান ইনস্টিটিউট অফ টেকনোলজি যোধপুর বা ভারতীয় প্রযুক্তিবিদ্যা প্রতিষ্ঠান যোধপুর (আইআইটি যোধপুর বা আইআইটিজে) হল ভারতের রাজস্থান রাজ্যের যোধপুরে অবস্থিত একটি সরকারি বিশ্ববিদ্যালয়। এটি আটটি নতুন ভারতীয় প্রযুক্তিবিদ্যা প্রতিষ্ঠান  (আইআইটি) -এর মধ্য একটি। এটি ইনস্টিটিউট অব টেকনোলজি (সংশোধনী) অ্যাক্ট, ২০১১ এর অধীন ভারত সরকার এর মানব সম্পদ উন্নয়ন মন্ত্রণালয় কর্তৃক প্রতিষ্ঠিত, যা এই আটটি আইআইটি এবং বেনারস হিন্দু বিশ্ববিদ্যালয়কে  আইআইটি'তে রূপান্তরিত করেছে।  এই আইনটি ২৪ মার্চ ২০১১ সালের লোকসভাতে এবং ৩ এপ্রিল ২০১২ তারিখে রাজ্যসভায় পাস হয়।

ইতিহাস 
জুলাই ২০০৭ সালে কেন্দ্রীয় সরকার প্রথম আইআইটি যোধপুরের নাম ঘোষণা করে, যদিও ২০০৮ সালে এর নাম আনুষ্ঠানিকভাবে ঘোষণা করা হয়, সঙ্গে আইআইটি কানপুরকে আইআইটি যোধপুরের পরামর্শদাতা হিসাবে [উদ্ধৃতি প্রয়োজন]। ২০০৮ সালের জুলাই মাসে আইআইটি যোধপুরের প্রথম শিক্ষাবর্ষটি আইআইটি কানপুর ক্যাম্পাসে শুরু হয়, যার মধ্যে স্নাতকস্তরে; কম্পিউটার বিজ্ঞান ইঞ্জিনিয়ারিং বিভাগ, মেকানিক্যাল ইঞ্জিনিয়ারিং বিভাগ এবং ইলেক্ট্রিক্যাল ইঞ্জিনিয়ারিং বিভাগে মোট ১০৯ জন ছাত্রছাত্রী ছিলেন। প্রতিষ্ঠানটিকে বিশেষ করে যোধপুরের নয়, বরঞ্চ রাজস্থানের একটি আইআইটি হিসাবে অনুমোদন করা হয়। আজমের, বিকাণীর, জয়পুর, যোধপুর, কোটা ও উদয়পুরসহ বিভিন্ন শহরগুলি বিবেচনা করার পর প্রফেসর বিজয় শংকর ব্যাসের নেতৃত্বাধীন কমিটির সুপারিশ অনুযায়ী এটি যোধপুরে নির্মাণের কথা বলা হয়। ২০০৯ সালের শেষের দিকে, যোধপুরে প্রতিষ্ঠানটি প্রতিষ্ঠার জন্য  এমএইচআরডি চূড়ান্ত অনুমোদন দেয়।

যোধপুরের জেএএনভি বিশ্ববিদ্যালয়ের অধীন এমবিএম ইঞ্জিনিয়ারিং কলেজের একটি অংশকে, যোধপুর আইআইটির ট্রানজিট ক্যাম্পাসের অবস্থান হিসেবে চিহ্নিত করা হয়। মে ২০১০ সালে, আইআইটি যোধপুরের  ক্লাসগুলি আইআইটি কানপুর থেকে স্থানান্তরিত হয় যোধপুরের ট্রানজিট ক্যাম্পাসে। ২০১৭ সালের জুলাইয়ে আইআইটি যোধপুরের একাডেমিক ও আবাসিক ক্যাম্পাস স্থায়ী ক্যাম্পাসে স্থানান্তরিত হয়। স্থায়ী ক্যাম্পাসের নির্মাণ এখনও চলছে।

বিদ্যায়তন

স্থায়ী ক্যাম্পাস
যোধপুর ও নাগপুরকে সংযোগকারী জাতীয় সড়ক ৬৫ এর ওপর, যোধপুর শহর থেকে প্রায় ২৪ কিমি দূরে, আইআইটিজে অবস্থিত। জিপাসনি ও ঘারাও গ্রামের প্রায় ৮৫২ একর (৩.৪৫ বর্গ কিলোমিটার) জমির ওপর এটি নির্মাণ করা হয়েছো। ১৬ই এপ্রিল, ২০১৩ সালে তখনকার মানব সম্পদ উন্নয়ন মন্ত্রকের রাষ্ট্রমন্ত্রী, ডঃ এম. এম. পল্লাম রাজু  দ্বারা স্থায়ী ক্যাম্পাসের ভিত্তিপ্রস্তরটি স্থাপিত হয়। 

স্থায়ী ক্যাম্পাসটি স্বনির্ভরতার আদলে গড়ে তোলা হচ্ছে, যেখানে ক্যাম্পাসের নিজস্ব শক্তি এবং জলের প্রয়োজন নিজেই মেটানো যাবে। ২০১৭ সালের ২রা মার্চ - ৩রা মার্চ, নতুন দিল্লির ইন্ডিয়া হ্যাবিট্যাট সেন্টারে অনুষ্ঠিত অষ্টম গৃহ সামিটে, 'প্যাসিভ আর্কিটেকচার ডিজাইন' বিভাগের অধীনে, ক্যাম্পাসের মুখ্য নকশাটি 'গৃহ এক্সেম্প্লারি পারফরমেন্স অ্যাওয়ার্ড' পেয়েছে।

ট্রানজিট একাডেমিক ক্যাম্পাস

তথ্যসূত্র

বহিঃসংযোগ

ভারতীয় প্রযুক্তিবিদ্যা প্রতিষ্ঠান
২০০৮-এ প্রতিষ্ঠিত শিক্ষাপ্রতিষ্ঠান
এরল হান্ট

এরল অ্যাশটন ক্লেয়ারমোর হান্ট (; জন্ম: ৩ অক্টোবর, ১৯০৫ - মৃত্যু: ২৬ জুন, ১৯৬১) ত্রিনিদাদ ও টোবাগোর পোর্ট অব স্পেনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন তিনি।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্বে ছিলেন। এছাড়াও, ডানহাতে ব্যাটিংয়ে পারদর্শীতা দেখিয়েছেন এরল হান্ট।

খেলোয়াড়ী জীবন 
১৯২৮ থেকে ১৯৩৪ সময়কালে ত্রিনিদাদ ও টোবাগো দলের পক্ষে প্রথম-শ্রেণীর ক্রিকেট খেলেন তিনি। ১১ জানুয়ারি, ১৯৩০ তারিখে ইংল্যান্ডের বিপক্ষে টেস্ট অভিষেক ঘটে এরল হান্টের। ব্রিজটাউনের কিংস্টন ওভালে অনুষ্ঠিত সিরিজের প্রথম খেলায় ইংল্যান্ডের পক্ষে এফএসজি ক্যালথর্প, ডব্লিউ ভোস এবং ওয়েস্ট ইন্ডিজের পক্ষে এফআই ডি কেয়ার্স, জিএ হ্যাডলি, ইএসি হান্ট, জেইডি সিলি, এডউইন সেন্ট হিল এবং এলএ ওয়ালকটের একযোগে টেস্ট অভিষেক ঘটেছিল। এ সিরিজেই তিনি তার খেলোয়াড়ী জীবনের সর্বমোট তিন টেস্টে অংশগ্রহণ করার সুযোগ পেয়েছিলেন।

২৬ জুন, ১৯৬১ তারিখে ৫৬ বছর বয়সে ত্রিনিদাদ ও টোবাগোর পোর্ট অব স্পেনে তার দেহাবসান ঘটে।

তথ্যসূত্র

আরও দেখুন 
 কনরাড হান্ট
 মরিস ফার্নান্দেজ
 ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ 
 
 

১৯০৫-এ জন্ম
১৯৬৭-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিয়ান উইকেট-রক্ষক
পোর্ট অব স্পেনের ব্যক্তিত্ব
ত্রিনিদাদ ও টোবাগোর ক্রিকেটার
ত্রিনিদাদ ও টোবাগোর উইকেট-রক্ষক
উইকেট-রক্ষক